Lav et referat af nedenstående tekst:

Tekst:
Fredag formiddag blev den 32-årige mand, der siden 11. marts har været eftersøgt og mistænkt for et bestialsk overfald på åben gade i Hobro varetægtsfængslet i fire uger. Anklager Jesper Sønderup fra Nordjyllands Politi fortæller at den 32-årige i retten nægtede at forholde sig til eller udtale sig om sagen hvor han er mistænkt for at slå, sparke og til sidst klippe en finger af en 22-årig mand. Det grove overfald fandt sted omkring klokken 13 den 11. marts på Nyvej ved Jernbanegade i Hobro og blev overværet af flere vidner. Det 22-årige offer kendte sin gerningsmand og den 32-åriges identitet har derfor været politiet bekendt fra starten. Det var dog først torsdag aften - efter Nordjyllands Politi var gået i offentligheden med den 32-åriges navn og billede - at han meldte sig selv og blev anholdt.

Referat:
Den 32-årige mand, der ifølge politiet overfaldt og klippede en tommelfinger af en 22-årig mand, blev fredag varetægtsfængslet.